FIRE-bevegelsen

**FIRE-bevegelsen** (**Financial Independence, Retire Early** eller **økonomisk uavhengighet, tidlig pensjonering**) er en livsstils-/investeringsplan med mål om å oppnå økonomisk uavhengighet og pensjonere seg tidlig gjennom sparing og investering. Modellen ble spesielt populær blant millennials på 2010-tallet, og spredde seg gjennom nettsamfunn som blogger, podkaster og diskusjonsfora på nett.

De som forsøker å oppnå FIRE øker spareraten sin mest mulig, ved å øke gapet mellom levekostnader og inntekt, og investere differansen. JL Collins, en forfatter som har blitt kalt «gudfaren til økonomisk uavhengighet»,   har sagt:

 

Målet er å samle eiendeler inntil den passive inntekten fra disse eiendelene gir nok penger til å dekke levekostnader. Noen tilhengere av FIRE-bevegelsen foreslår 4%-regelen som en grov retningslinje for uttak, og setter dermed et mål på minst 25 ganger ens estimerte årlige levekostnader. 

### Eksempler
FIRE oppnås gjennom aggressiv sparing, langt mer enn de ca 6% som nordmenn sparte i 2024. Forutsatt at utgiftene er lik inntekter minus sparing, og at man ser bort fra investeringsavkastning, er det viktig å tenke på at:

* Med en sparerate på 10 % tar det (1−0,1)/0,1 = 9 års arbeid å spare til 1 års levekostnader.
* Med en sparerate på 25 % tar det (1−0,25)/0,25 = 3 års arbeid å spare til 1 års levekostnader.
* Med en sparerate på 50 % tar det (1−0,5)/0,5 = 1 års arbeid å spare til 1 års levekostnader.
* Med en sparerate på 75 % tar det (1−0,75)/0,75 = 1/3 år = 4 måneders arbeid å spare til 1 års levekostnader.

Fra dette eksemplet kan det konkluderes med at tiden til pensjonering reduseres betydelig når spareraten øker. Av denne grunn prøver de som benytter seg av FIRE å spare 50 % eller mer av inntekten sin. Med en sparerate på 75 % ville det ta mindre enn 10 års arbeid å akkumulere 25 ganger de gjennomsnittlige årlige levekostnadene som antydes av «4 %-regelen for sikkert uttak».

## Historie
Hovedideene bak FIRE-bevegelsen stammer fra den bestselgende boken *Your Money or Your Life* fra 1992, skrevet av Vicki Robin og Joe Dominguez, samt boken *Early Retirement Extreme* fra 2010 av danske Jacob Lund Fisker . Disse verkene gir den grunnleggende malen for å kombinere en enkel livsstil med inntekt fra investeringer for å oppnå økonomisk uavhengighet. Spesielt beskriver sistnevnte bok forholdet mellom sparerate og tid til pensjonering, noe som gjør det mulig for enkeltpersoner raskt å vurdere pensjonsdatoen sin gitt et antatt nivå av inntekter og utgifter.

Bloggen Mr. Money Mustache, som ble startet i 2011 av Peter Adeney, er en innflytelsesrik stemme som skapte interesse for ideen om å oppnå tidlig pensjonering gjennom sparsommelighet og bidro til å popularisere FIRE-bevegelsen. Andre bøker, blogger og podkaster fortsetter å forbedre og promotere FIRE-konseptet.

FIRE-bevegelsen fokuserer ofte på sparsommelighet som et middel til å spare mer til en persons fremtid; dette er derfor en utilgjengelig ordning for lavinntektstakere som kanskje må bruke sparsommelighet som et middel til å dekke de daglige levekostnadene. Kritikere nevner utfordringene med å oppnå høye sparerater med en beskjeden inntekt og FIRE-entusiaster som allerede hadde godt betalte jobber, som Peter Adeney fra Mr. Money Mustache.

## Referanser